Devez os barrios mes antigos de Zaragoza pasan a designar-se oficialment como parroquias. En o fogache de 1495 se nombran os barrios como localidatz dependients d'atras, por eixemplo Mochales figura como barrio de Montón. En este fogache figuran como barrios de Zaragoza as localidatz de Villanueva de Galligo, Sant Mateu de Galligo, Lecinyena, Perdiguera, Penyaflor, Pastriz, Movera, Lo Burgo d'Ebro, Movera, La Muela y Villamayor de Galligo clarament deseparaus fisicament d'a ciudat y Barrio Nuevo apegau a la ciudat pero sin fer part de garra parroquia zaragozana, como tampoco en feba a Morería, (que amés teneba un Barrio de Meca que no figura en este fogache).